РЕПУБЛИКА СРБИЈА

ОПШТИНА ЧАЈЕТИНА

Комисија за спровођење јавног конкурса

за финансирање пројеката невладиних организација

Број:400- 783/2018 -01

Дана: 11. септембар 2018 .године

 Ч а ј е т и н а

Комисија за спровођење јавног конкурса за финансирање пројеката невладиних организација , расписује

**II ЈАВНИ КОНКУРС**

 **ЗА ФИНАНСИРАЊЕ ПРОЈЕКАТА ВЕРСКИХ ЗАЈЕДНИЦА ИЗ БУЏЕТА ОПШТИНЕ ЧАЈЕТИНА ЗА 2018. ГОДИНУ**

Средства намењена верским заједницама додељују се за реализацију пројеката :

-Унапређење система очувања и представљања културно- историјског наслеђа.

Право учешћа имају верске заједнице које су регистрованe на територији општине Чајетина .

Вредност опредељених средства у буџету је 3.000.000,00 динара.

Учесник конкурса је дужан да уз пријаву достави:

* пријавни образац,
* попуњен образац описа пројекта,
* оверену фотокопију решења о упису Удружења у регистар,

Пријаве морају бити у затвореној коверти и са назнаком: „Пријава на Конкурс за финансирање пројеката верских заједница ''

Пријаве се достављају преко писарнице Општинске управе Чајетина или поштом на адресу:

 **Општина Чајетина**

**Комисији за спровођење јавног конкурса**

**31310 Чајетина , Улица Александра Карађорђевића број 34 .**

 **Рок за подношење пријава је закључно са 26.септембром 2018 . године.**

Неблаговремене пријаве неће бити разматране, а непотпуне пријаве ће се сматрати неисправним.

 Критеријуми за оцењивање су:

* усклађеност пројекта са свим захтевима конкурса од 0 до 10 бодова;
* реализација предложеног пројекта на територији општине Чајетина од 0 до 20 бодова;
* важност пројекта од 0 до 50 бодова;
* број година рада на општини Чајетина од 0 до 10 бодова;
* материјална и кадровска опремљеност верских заједница од 0 до 10

бодова;

Верске заједнице чији пројекти буду изабрани на Конкурсу и којима се одобре средства из буџета општине Чајетина , дужна су доставити оверену фотокопију оснивачког акта (Статута) и оверену фотокопију финансијског извештаја достављеног надлежним државним органима за претходну годину.

 Комисија ће на основу утврђених критеријума сачинити ранг листу подносилаца уредних и благовремених пријава, и објавити je на порталу општине Чајетина .

 Подносилац пријаве има право на приговор у року од 5 дана од дана објављивања ранг листе на званичној интернет презентацији општине Чајетина.

 По коначности ранг листе, Председник општине ће на основу редоследа са ранг листе и на предлог Комисије, доносити појединачне одлуке о одобравању средстава за реализацију прихваћених пројеката.

 Јавни конкурс се објављује на званичној интернет презентацији општине Чајетина.

**Комисија за спровођење јавног конкурса**